جهة الرباط سلا القنيطرة

جهة الرباط سلا القنيطرة (بلامازيغية: ⵜⴰⵎⵏⴰⴹⵜ ⵏ ⵕⵕⴱⴰⵟ ⵙⵍⴰ ⵇⵏⵉⵟⵔⴰ، بالفرانساوية: Rabat-Salé-Kénitra) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فالشمال لغربي ديال البلاد، و لعاصيمة ديالها هي الرباط، و مابين لمدون اللي كاينين فلجيهة: سلا وقنيطرة وتمارة وسيدي قاسم ولخميسات. عدد السكان على حساب لاحصاء اللي تدار فـ2014 وصل فهاد لجيهة لـ4، 580، 866. لميساحة ديال لجيهة هي 18، 194 كم². السكان ولاقاليم. السكان فلاقاليم ديال لجيهة. هاد لجدوال كايبين لاقاليم ديال لجيهة والسكان ديالها: التطور ديال شحال دالسكان. جدوال كايعطي التطور ديال سكان لجيهة: لجغرافيا ولموناخ. جهة الرباط سلا القنيطرة محاديها من الشمال جهة طنجة تطوان الحسيمة ومن لجانوب جهة بني ملال خنيفرة ومن لجانوب لغربي جهة الدار البيضاء سطات ومن الشرق جهة فاس مكناس. هاد لجيهة فيها خصائص جغرافية كيف انه دايز منها ويدان بحال واد سبو وواد بورݣراݣ وسهول لغرب ووالماس وزعير ولهضاب قبل-الريفية، زيادة على لبحر اللي واصل طول دلاكوط دلجيهة ل165 كيلوميتر. لميساحة ديال لجيهة واصلة لـ18، 194 كم². لقرب ديال لجيهة للمحيط لاطلسي خلا لموناخ ديالها ايكون محيطي حدا لبحر وكايولّي قارّي كلما كيفوت لواحد للداخل. التساقوطات فلجيهة كاتراوح مابين 300 و900 ملم، ولحرارة ما بين 4 ديال الدرجات فالشتا كاقل درجة و40 درجة فالصيف وتقدر تفوتها ݣاع، ولاكين كاتبقى هاد لحالة ستيتناء وصافي. هاد لجدوال كيعطي لمعلومات على لحرارة والشتا فمدينة الرباط اللي هي لعاصيمة ديال لجيهة. لبينية التحتانية. مطار الرباط سلا الدولي هو مطار كاين فمدينة سلا وكايسيرڤي لجيهة دالرباط سلا القنيطرة. كيبعد لمطار على الصونطرڤيل ديال الرباط بـ8 كيلوميتر. كيتعتابر سادس اكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 3. 500. 000 مسافر ومتوقع تزيد تالين 4 دلمليون. فهاد لجيهة دايزين تلاتة ديال لوطوروتات: لوطوروت اللولة ولوطوروت التانية ولوطوروت لخامسة. الطرقان لوطنية اللي دايزة من لجيهة هي: و و و و و. ليقتيصاد. لفلاحة. لميساحة ديال لارض اللي صالحة للفلاحة هي مليون 19 الف هيكتار. 15 مليون قنطار ديال لݣمح تنتج فلجيهة فعام 2013، اولا 15. 7% ديال لينتاج دلمغريب. 12 مليون قنطار ديال لݣمح الرطب تنتجات فلجيهة فنفس لعام. لينتاج دياللحبوب كتير بزاف فلمينطقة ديال لغرب (لخميسات وسيدي قاسم). التربية ديال لبهايم واخدة حقها فلفلاحة ديال لجيهة، وهي عطات 139 الف راس ديال لمعاز ومليون و584 الف راس ديال لغنم و519 الف راس ديال لبݣر فـ2013. لمراسي لكبار ديال مهدية وقنيطرة وبلايص عندها اهمية ايكولوجية بحرية بحال مولاي بوسلهام والساحل الطويل ديال لجيهة خلاها تنتج ف2013 شي 10 الاف طن ديال لحوت بلقيمة ديال 98 مليون ديال الدرهم، واخا هاد لارقام كاتبقى ضعيفة (لينتاج ديال لجيهة واصل غير 1% ديال لينتاج لوطني). الصيناعة. لجيهة عندها باع كبير فليقتيصاد والشيفر دافّير ديالو فالتصدير فيها وصل 27 مليار ديال الدرهم، حيتاش لعاصيمة دلجيهة، الرباط، هي لعاصيمة دلمغريب، وحيتاش لجيهة قريبة من لقوطب ليقتيصادي دلبلاد واللي هو مدينة كازا، ولاحقّاش لبينية التحتانية ديالها مزيانة وكل اقليم فيها عندو ݣيشي وحيد ديال ليستيتمار. الصيناعات اللي كاينة فلجيهة هي الصيناعات ديال لماكلة والدوا وتصنيع لمعادين، واللي كاتديرها 802 شركة مع لافّان د2012. قيمة لينتاج فهاد لجيهة وصلات 21 مليار ديال الدرهم ف2011. التركيز ديال لمعادين فتحت لرض ديال لجيهة عطاها مؤهيلات كبيرة فلمجال ديال لمينات. بعض لمعادين تحبس لينتاج ديالها حيتاش لمردود لمالي ديالها ولّا ضعيف. مينطقة لخميسات فيها بزاف ديال لمقاليع اللي كتنتج الرّملة ولحصى والرخام. السياحة. لجيهة ديال الرباط سلا لقنيطرة عندها واحد الجهد سياحي كبير، اللي خلاها تكلاصا الروتبة 6 فلمغريب من مورا مراكش، اݣادير، كازا، فاس وطنجة. لجيهة جات ليها ف2012 شي 485 الف ديال السياح لبرّانيين، اللي باتت ف74 اوطيل اللي فيهوم 3904 دلبيوت و7937 فراش، ودوّزو 602 الف ليلة سياحية. السياح ديال لبرّا جاو من فرانسا والصبليون والنݣليز والمانيا والطاليان وميريكان. لجيهة ديال الرباط سلا لقنيطرة فيها بزاف ديال مايتشاف. التوريست ملّي كايمشي ليها كايلقى صومعة حسان وقصبة لوداية فالرباط، بزاف ديال لماتير التاريخية وحتى لفونون دلخزف فسلا، لبحر وليكوط ديال تمارة ومهدية ومولاي بوسلهام فين كايتمارسو الرياضات ديال لعومان ولغطس، لمدون الجديدة ولعصرية بحال هرهورة وقنيطرة وتيفلت والطبيعة بالضايات ولويدان ديالها فوالماس ولخميسات وسيدي يحيى لغرب وغابات لمعمورة ووالماس.